**แผนการดำเนินงานคณะอนุกรรมการพัฒนาคุณภาพการศึกษาด้านบริการวิชาการ ปี 2561**

**(1 สิงหาคม 2560 – 31 กรกฎาคม 2561)**

**1.ความเป็นมา**

**สถานการณ์การดำเนินงานในรอบปีที่ผ่านมา**

งานบริการวิชาการ สำนักวิชาพยาบาลศาสตร์ มหาวิทยาลัยวลัยลักษณ์ ดำเนินงานโดยคณะอนุคณะกรรมการบริการวิชาการ ทั้งนี้คณะอนุคณะกรรมการบริการวิชาการได้วิเคราะห์สถานการณ์การดำเนินงานในรอบปีที่ผ่านมาเพื่อปรับปรุงในปีต่อไป โดยใช้แนวคิด SWOT analysis มีรายละเอียดของผลสรุปการวิเคราะห์ ดังต่อไปนี้

1) S: จุดแข็งคือ มีทีมดี มีความสามัคคี มีคนเก่ง

2) W: จุดอ่อน คือ การประชุมทีมยังน้อย โครงการยังดำเนินการได้ไม่ครบถ้วนตามแผนงาน

3) O: คณะอนุกรรมการฯ ได้รับโอกาสให้ดำเนินโครงการพันธกิจสัมพันธ์กับชุมชน และโครงการพัฒนาวิชาชีพอย่างต่อเนื่อง สอดคล้องกับแผนยุทธศาสตร์ของมหาวิทยาลัยวลัยลักษณ์ จึงนับว่าเป็นโอกาสดีมากในการขับเคลื่อนงานต่อไป

4) T: คณะอนุกรรมการฯ มีภาระงานด้านการสอนภาคปฏิบัติในโรงพยาบาล และการวิจัยนอกพื้นที่ จึงมีเวลาไม่มากนักสำหรับจัดโครงการบริการวิชาการ

คณะทำงานได้กำหนดทิศทางการพัฒนาในปีถัดไป โดยเพิ่มการประชาสัมพันธ์ให้เข้าถึงกลุ่มเป้าหมายให้มากขึ้น กำหนดระยะเวลา ช่วงเวลาในการจัดกิจกรรมให้ไม่กระทบต่อการเรียนการสอน เช่น จัดในช่วงปิดเทอม ช่วงวันหยุด หรือจัดในช่วงเวลาตอนเย็น เป็นต้น รวมทั้งนำจุดแข็งและโอกาสมาพัฒนางานต่อ โดยวางแผนงานให้คณะอนุกรรมการสามารถปฏิบัติภารกิจ ได้สำเร็จตามตามวิสัยทัศน์ของงานบริการวิชาการ มีไว้ว่า “ให้บริการวิชาการ มุ่งเน้นการบูรณาการกับการเรียนการสอน การวิจัย และการทำนุบำรุงศิลปวัฒนธรรมที่สอดคล้องกับความต้องการของสังคม ชุมชน ทั้งในระดับท้องถิ่น ระดับภาค ระดับชาติ และระดับสากล” ดังนั้นคณะอนุกรรมการฯ จึงได้วางแผนงานในปีต่อไป ดังนี้ 1) คณะอนุคณะกรรมการบริการวิชาการร่วมเป็นทีมงานการจัดประชุมระดับชาติ เพื่อให้บรรลุวิสัยทัศของงานระดับชาติ 2) จัดทำโครงการพันธะกิจสัมพันธ์ชุมชนที่มีรายละเอียดของกิจกรรมในโครงการของการบูรณาการงานกับการวิจัย การเรียนการสอน และงานกิจการนักศึกษา 3) จัดประชุมทีมงานทุก 2 เดือน โดยกำหนดให้มีวาระการประชุมเรื่องสำคัญทุกครั้ง คือ เรื่อง วาระการติดตาม ทบทวน และวางแผนการดำเนินงานอย่างต่อเนื่อง 4) นำผลการประชุมของคณะอนุกรรมการฯ เสนอต่อที่ประชุมคณะกรรมการบริหารสำนักวิชาพยาบาลศาสตร์ มหาวิทยาลัยวลัยลักษณ์ เพื่อการพัฒนาอย่างต่อเนื่อง

**2. วิสัยทัศน์ของแผนฯ**

ให้บริการวิชาการ มุ่งเน้นการบูรณาการกับการเรียนการสอน การวิจัย และการทำนุบำรุงศิลปวัฒนธรรมที่สอดคล้องกับความต้องการของสังคม ชุมชน ทั้งในระดับท้องถิ่น ระดับภาค ระดับชาติ และระดับสากล

**3. วัตถุประสงค์ของแผนฯ**

เพื่อพัฒนาคุณภาพด้านบริการวิชาการของสำนักวิชาพยาบาลศาสตร์ ให้สามารถบริการให้ครอบคลุมกลุ่มเป้าหมายตามภารกิจของมหาวิทยาลัยวลัยลักษณ์ ดังนี้

1. การพัฒนาศักยภาพนักศึกษาโดยบูรณาการบริการวิชาการกับการเรียนการสอนและการวิจัย
2. การพัฒนาวิชาชีพโดยพัฒนาความรู้และทักษะด้านวิชาชีพพยาบาลให้แก่พยาบาลวิชาชีพ อาจารย์พยาบาล ศิษย์เก่า
3. การพัฒนาชุมชนและสังคมเพื่อให้รับรู้และใช้ประโยชน์จากองค์ความรู้ของสำนักวิชาฯ

**4. ตัวบ่งชี้ความสำเร็จระดับแผน**

1. มีแผนการบริการวิชาการที่เกี่ยวข้องกับวิชาชีพหรือที่เกี่ยวข้องของสถาบันศึกษาที่สอดคล้องกับความต้องการของสังคมอย่างเป็นลายลักษณ์อักษรและผ่านการพิจารณาจากคณะกรรมการประจำสำนักวิชา
2. มีโครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม และมีงบประมาณที่สนับสนุนอย่างเพียงพอตามแผนฯ อย่างน้อย 1 โครงการ
3. มีโครงการบริการวิชาการแก่สังคมแบบให้เปล่าอย่างน้อย 1 โครงการ
4. มีโครงการบริการวิชาการที่บูรณาการกับการเรียนการสอน อย่างน้อย 1 โครงการ
5. มีโครงการบริการวิชาการที่บูรณาการกับการวิจัย อย่างน้อย 1 โครงการ
6. คณาจารย์ของสำนักวิชาฯ อย่างน้อยร้อยละ 5 เข้าร่วมในโครงการบริการวิชาการระดับมหาวิทยาลัย
7. มีการประเมินผลแผนการดำเนินงานบริการวิชาการ และนำผลการประเมินไปปรับปรุงเพื่อพัฒนาแผนและกิจกรรม/โครงการ
8. มีการปรับปรุงแผนบริการวิชาการประจำปีแก่สังคมตามผลประเมินอย่างเป็นลายลักษณ์อักษร
9. โครงการบริการวิชาการบรรลุความสำเร็จตามตัวชี้วัดไม่ต่ำกว่าร้อยละ 80
10. มีแผนการใช้ประโยชน์จากการบริการวิชาการ และใช้ประโยชน์ตามแผนที่กำหนดไว้

โดยบ่งชี้ความสำเร็จนี้ได้กำหนดให้สอดคล้องกับยุทธศาสตร์การพัฒนามหาวิทยาลัยวลัยลักษณ์ ดังนี้

**ประเด็นยุทธศาสตร์ที่ 1** การพัฒนาความเป็นเลิศทางการวิจัย บริการวิชาการ และการทำนุบำรุงศิลปวัฒนธรรม เพื่อตอบสนองต่อการพัฒนาประเทศ

**กลยุทธ์ที่ 2** เสริมสร้างความสัมพันธ์อันดีระหว่างมหาวิทยาลัยและชุมชน โดยเฉพาะการวิจัยและการบิการวิชาการเพื่อความเข้มแข็งของชุมชน

**เป้าประสงค์เชิงกลยุทธ์ที่ 2** ชุมชนท้องถิ่นได้รับประโยชน์จากผลงานวิจัย บริการวิชาการและทำนุบำรุงศิลปวัฒนธรรม

**ตัวชี้วัดเชิงยุทธศาสตร์**

ตัวชี้วัดที่ 3 ร้อยละขององค์ความรู้และสิ่งประดิษฐ์ที่นำไปใช้หรือแก้ไขปัญหาชุมชนท้องถิ่น

ตัวชี้วัดที่ 5 ร้อยละของผู้รับบริการที่มีความรู้เพิ่มจากการเข้ารับบริการ

ตัวชี้วัดที่ 6 ร้อยละความพึงพอใจผู้เข้ารับบริการ/หน่วยงาน/องค์กรที่รับบริการวิชาการและวิชาชีพต่อประโยชน์จากการบริการ

**5. แผนการดำเนินงาน**

งานบริการวิชาการ สำนักวิชาพยาบาลศาสตร์ มหาวิทยาลัยวลัยลักษณ์ ได้จัดทำแผนงานเพื่อบริการวิชาการ ซึ่งมีความสอดคล้องกับตัวบ่งชี้ความสำเร็จระดับแผนที่สอดคล้องกับตัวชี้วัดยุทธศาสตร์ของสำนักวิชาพยาบาลศาสตร์ จำแนกโครงการตามประโยชน์ต่อผลการใช้งานของกลุ่มเป้าหมายได้ 3 แผนงาน และคณะอนุกรรมการบริการวิชาการมอบหมายผู้รับผิดชอบงานตามแผนงาน 3 แผนงานดังนี้ 1) การพัฒนานักศึกษา จำนวน 4 คน ดังนี้ 1.1) รศ.ดร. สายฝน เอกวรางกูร 1.2) ผศ.ดร. นัยนา หนูนิล 1.3) ผศ.ดร. เรวดี เพชรศิราสัณห์ 1.4) อาจารย์อรเพ็ญ สุขะวัลลิ 2) การพัฒนาวิชาชีพ จำนวน 4 คน ดังนี้ 2.1) อาจารย์ ดร. เจนเนตร พลเพชร 2.2) อาจารย์ ดร. อรทัย นนทเภท 2.3) อาจารย์ชิดชนก มยูรภักดิ์ 2.4) อาจารย์กรรณิการ์ แสงประจง 3) การพัฒนาชุมชนและสังคม 3.1) ผศ.ดร. เกียรติกำจร กุศล 3.2) อาจารย์ ดร. รัชฎากรณ์ จันทสุวรรณ์ 3.3) อาจารย์กำไล สมรักษ์ 3.4) อาจารย์สุดา ใจห้าว

แผนงาน 3 แผนงาน ดังกล่าว มีโครงการรวมทั้งหมด 15 โครงการ ดังนี้ 1) การพัฒนานักศึกษา จำนวน 8 โครงการ 2) การพัฒนาวิชาชีพ จำนวน 8 โครงการ และ 3) การพัฒนาชุมชนหรือสังคม จำนวน 4 โครงการ มีรายละเอียด ดังต่อไปนี้

**5.1 การพัฒนานักศึกษา** จำนวน 8 โครงการ ดังนี้ 1) โครงการสร้างเสริมภูมิคุ้มกันโรคแก่เด็กนักเรียน รายวิชา NUR-462 การพยาบาลชุมชน 2) โครงการพัฒนานวัตกรรมสร้างเสริมสุขภาวะชุมชน รายวิชา NUR-464 ปฏิบัติการพยาบาลชุมชน 3) โครงการสร้างเสริมและปกป้องสุขภาพชุมชน รายวิชา NUR-261 การสร้างเสริมและปกป้องสุขภาพ 4) โครงการพัฒนาภาวะผู้นำเนื่องในวันพยาบาลสากล รายวิชา NUR-415 ภาวะผู้นำและการจัดการทางการพยาบาล 5) โครงการจิตอาสา รายวิชา NUR-313 จริยศาสตร์และกฎหมายวิชาชีพด้านสุขภาพ 6) โครงการพัฒนาภาวะผู้นำของนักศึกษาพยาบาลเพื่อเป็นวิทยากรร่วมกับชุมชนในกิจกรรมการพัฒนาเยาวชนนักกิจกรรมจังหวัดนครศรีธรรมราช รายวิชา NUR-415 ภาวะผู้นำและการจัดการทางการพยาบาล 7) โครงการ smile & smart clinic และ 8) โครงการส่งเสริมความรอบรู้ด้านสุขภาพทางเพศในวัยรุ่นเพื่อป้องกันการตั้งครรภ์ก่อนวัยอันควร

**5.2 การพัฒนาวิชาชีพ** จำนวน 3 โครงการ ได้แก่ 1) โครงการการวิเคราะห์อย่างมีเหตุผลทางคลินิก (clinical reasoning): สำหรับพยาบาลวิชาชีพ พยาบาลศิษย์เก่า และอาจารย์พยาบาล 2) โครงการการพัฒนาสมรรถนะการคิดอย่างมีเหตุผลเชิงคลินิกสำหรับนักศึกษาและพยาบาลพี่เลี้ยงสำหรับนักศึกษาแกนนำและพยาบาลพี่เลี้ยงประจำแหล่งฝึก และ 3) โครงการการอบรมฟื้นฟูวิชาการสำหรับพยาบาลเวชปฏิบัติทั่วไป

**5.3 การพัฒนาชุมชนและสังคม** เป็นรายได้ที่ได้รับการสนับสนุนจากหน่วยงานทั้งภายในและภายนอกมหาวิทยาลัยวลัยลักษณ์ รวม 4 โครงการ ดังนี้ 1) โครงการบริการวิชาการสร้างความเข้มแข็งของชุมชนบูรณาการพันธกิจสัมพันธ์เพื่อสังคม (Social Engagement) 2) โครงการพันธกิจสัมพันธ์ชุมชนการเรียนรู้เพื่อพัฒนาคุณภาพชีวิตผู้สูงอายุท่าศาลาจังหวัดนครศรีธรรมราช 3) โครงการชุมชนน่าอยู่ภาคใต้ตอนบน และ 4) โครงการองค์กรกลางร่วมสร้างเมืองคอนสู่ชุมชนสุขภาวะ

งานบริการวิชาการ สำนักวิชาพยาบาลศาสตร์ มหาวิทยาลัยวลัยลักษณ์ ขอแสดงรายละเอียด 3 แผนงาน รวมทั้งหมด 15 โครงการ ดังตารางต่อไปนี้

| **แผนงาน** | **ตัวบ่งชี้ความสำเร็จ** | **ลำดับกิจกรรม/โครงการที่ตอบสนอง**  **ตัวบ่งชี้ความสำเร็จ** | **ระยะเวลาการดำเนินงาน** | **ที่มาของงบประมาณ/จำนวน** | **ผู้รับผิดชอบกิจกรรม/โครงการ** |
| --- | --- | --- | --- | --- | --- |
| **1.การพัฒนานักศึกษา** | 1.แบบให้เปล่า  2.เกิดประโยชน์ต่อการพัฒนานักศึกษา ชุมชนหรือสังคม  3.บูรณาการบริการวิชาการกับเรียนการสอน | 1.โครงการสร้างเสริมภูมิคุ้มกันโรคแก่เด็กนักเรียน รายวิชา NUR-462 การพยาบาลชุมชน | สิงหาคม 2561 | งบกิจกรรมเสริมหลักสูตรระดับปริญญาตรี 5,000 บาท | อ. กำไล สมรักษ์ |
| 2.โครงการพัฒนานวัตกรรมสร้างเสริมสุขภาวะชุมชน รายวิชา NUR-464 ปฏิบัติการพยาบาลชุมชน | ตุลาคม 2560 – มีนาคม 2561 | งบประมาณจาก งานกิจการนักศึกษา มหาวิทยาลัยวลัยลักษณ์ 36,000 บาท | อ. กำไล สมรักษ์ |
| 3.โครงการสร้างเสริมและปกป้องสุขภาพชุมชน รายวิชา NUR-261 การสร้างเสริมและปกป้องสุขภาพ | กรกฎาคม – กันยายน 2561 | งบกิจกรรมเสริมหลักสูตรระดับปริญญาตรี 5,000 บาท | อ. กำไล สมรักษ์ |
| 4.โครงการพัฒนาภาวะผู้นำเนื่องในวันพยาบาลสากล รายวิชา NUR-415 ภาวะผู้นำและการจัดการทางการพยาบาล | พฤษภาคม 2561 | งบกิจกรรมเสริมหลักสูตรระดับปริญญาตรี 5,000 บาท | อ. ชิดชนก มยูรภักดิ์ |
| 5.โครงการจิตอาสา รายวิชา NUR-313 จริยศาสตร์และกฎหมายวิชาชีพด้านสุขภาพ | ตุลาคม 2560 – กุมภาพันธ์ 2561 | งบกิจกรรมเสริมหลักสูตรระดับปริญญาตรี 5,000 บาท | ผศ.ดร.เกียรติกำจร กุศล |
| 6.โครงการพัฒนาภาวะผู้นำของนักศึกษาพยาบาลเพื่อเป็นวิทยากรร่วมกับชุมชนในกิจกรรมการพัฒนาเยาวชนนักกิจกรรมจังหวัดนครศรีธรรมราช รายวิชา NUR-415 ภาวะผู้นำและการจัดการทางการพยาบาล | ตุลาคม 2560 – กันยายน 2561 | งบกิจกรรมเสริมหลักสูตรระดับปริญญาตรี 5,000 บาท | รศ.ดร.สายฝน เอกวรางกูร |
| 1.แบบให้เปล่า  2.เกิดประโยชน์ต่อการพัฒนานักศึกษา ชุมชนหรือสังคม  3.บูรณาการบริการวิชาการกับเรียนการสอนและการวิจัย | 7. โครงการ smile & smart clinic  มีกิจกรรมย่อย 2 กิจกรรม ดังนี้  1. คลินิกจิตบำบัด ช่วยเหลือผู้รับบริการ 3 เรื่อง ได้แก่ 1) การปรับตัว 2) ปัญหาสุขภาพจิต และ 3) ปัญหาจิตเวช  2. การเรียนการสอน ประกอบด้วย 4 ส่วน ได้แก่ 1) clinical reasoning 2) concepts mapping 3) youth activist และ 4) การพัฒนาบุคลิกภาพและมารยาทผู้ดี | กรกฎาคม 2560 – มิถุนายน 2561 | งบกิจกรรมเสริมหลักสูตรระดับปริญญาตรี จำนวน 5 กิจกรรมย่อย กิจกรรมละ 5,000 บาท  รวมเงิน 25,000 บาท | รศ.ดร. สายฝน เอกวรางกูร  ผศ.ดร. นัยนา หนูนิล  ผศ.ดร. เรวดี เพชรศิราสัณห์  อ. อรเพ็ญ สุขะวัลลิ |
| 8. โครงการส่งเสริมความรอบรู้ด้านสุขภาพทางเพศในวัยรุ่นเพื่อป้องกันการตั้งครรภ์ก่อนวัยอันควร | เมษายน 2561 – พฤษภาคม 2561 | งบกิจกรรมเสริมหลักสูตรระดับปริญญาตรี 5,000 บาท | อ. กรรณิการ์  แสงประจง |
| **2.การพัฒนาวิชาชีพ** | 1.แบบหารายได้  2.เกิดประโยชน์ต่อการพัฒนาวิชาชีพ  3.เกิดประโยชน์ต่อการพัฒนานักศึกษา ชุมชนหรือสังคม | 9. โครงการการวิเคราะห์อย่างมีเหตุผลทางคลินิก (clinical reasoning)  : สำหรับพยาบาลวิชาชีพ พยาบาลศิษย์เก่า และอาจารย์พยาบาล | 22-24 มีนาคม 2561  (สัปดาห์ของวันสถาปนามหาวิทยาลัยวลัยลักษณ์) | ค่าลงทะเบียนผู้เข้ารับการอบรม  (ประเภทโครงการแบบหารายได้) | อ.ดร. เจนเนตร พลเพชร  อ. ดร. อรทัย นนทเภท  อ. ชิดชนก มยูรภักดิ์  อ. กรรณิการ์ แสงประจง  \*\*\* เพิ่มเจ้าภาพร่วม เช่น สมาคมพยาบาลแห่งประเทศไทย, แหล่งฝึก หรือสถาบันการศึกษา |
| 1.แบบให้เปล่า  2.เกิดประโยชน์ต่อการพัฒนาวิชาชีพ  3.เกิดประโยชน์ต่อการพัฒนานักศึกษา ชุมชนหรือสังคม | 10.โครงการการพัฒนาสมรรถนะการคิดอย่างมีเหตุผลเชิงคลินิกสำหรับนักศึกษาและพยาบาลพี่เลี้ยง  : สำหรับนักศึกษาแกนนำและพยาบาลพี่เลี้ยงประจำแหล่งฝึก จำนวน 40 คน | 22-24 มีนาคม 2561  (สัปดาห์ของวันสถาปนามหาวิทยาลัยวลัยลักษณ์) | มหาวิทยาลัยวลัยลักษณ์  80,000 บาท | อ.ดร. เจนเนตร พลเพชร |
| 1.แบบหารายได้  2.เกิดประโยชน์ต่อการพัฒนาวิชาชีพ  3.เกิดประโยชน์ต่อการพัฒนานักศึกษา ชุมชนหรือสังคม | 11. โครงการการอบรมฟื้นฟูวิชาการสำหรับพยาบาลเวชปฏิบัติทั่วไป | มิถุนายน 2561 | ค่าลงทะเบียนผู้เข้ารับการอบรม | อ.ดร.เจนเนตร พลเพชร |
| **3.การพัฒนาชุมชนและสังคม** | 1.แบบหารายได้ (จากหน่วยงานภายใน)  2.เกิดประโยชน์ต่อการพัฒนานักศึกษา ชุมชนหรือสังคม  3.บูรณาการบริการวิชาการ | 12.โครงการบริการวิชาการสร้างความเข้มแข็งของชุมชนบูรณาการพันธกิจสัมพันธ์เพื่อสังคม (Social Engagement) | ตุลาคม 2560 - กันยายน 2561 | แผนยุทธศาสตร์ มหาวิทยาลัยวลัยลักษณ์  ในหมวดงบประมาณการพัฒนาสนับสนุนวิชาการ (จากศูนย์บริการวิชาการ)  200,000 บาท | อ. กำไล สมรักษ์  ผศ.ดร. เกียรติกำจร กุศล  อ.ดร. รัชฎากรณ์ จันทสุวรรณ์  อ. สุดา ใจห้าว |
| 13.โครงการพันธกิจสัมพันธ์ชุมชนการเรียนรู้เพื่อพัฒนาคุณภาพชีวิตผู้สูงอายุท่าศาลาจังหวัดนครศรีธรรมราช | ตุลาคม 2560 - กันยายน 2563 | แผนยุทธศาสตร์ มหาวิทยาลัยวลัยลักษณ์ (ศูนย์บริการวิชาการ)  ในหมวดงบประมาณการพัฒนาสนับสนุนวิชาการ 275,000 บาท | อ. กำไล สมรักษ์ |
| 1.แบบหารายได้ (จากหน่วยงานภายนอก)  2.เกิดประโยชน์ต่อการพัฒนานักศึกษา ชุมชนหรือสังคม  3.บูรณาการบริการวิชาการกับการวิจัย | 14.โครงการชุมชนน่าอยู่ภาคใต้ตอนบน | 16 ตุลาคม 2559 - 31 พฤษภาคม 2561 | สำนัก 6 สสส  9,650,000 บาท | อ. กำไล สมรักษ์ |
| 15. โครงการองค์กรกลางร่วมสร้างเมืองคอนสู่ชุมชนสุขภาวะ | 1 ตุลาคม 2559 ถึงวันที่ 31 สิงหาคม 2561 | สำนัก 6 สสส  6,187,284 บาท | อ.ดร. อุไร จเรประพาฬ |